**Svetový deň zdravia**

Každoročne  na 7.apríla  pripadá Svetový deň zdravia (World Health Day), ktorý bol vyhlásený v roku 1950 Svetovou zdravotníckou organizáciou (WHO). Tento dátum býva tradične sprevádzaný celosvetovými podujatiami sústreďujúcimi sa na každoročne vyhlasovanú tému. Svetová zdravotnícka organizácia sa tento rok zamerala na tému **„Budovanie spravodlivejšieho a zdravšieho sveta pre všetkých“** - poskytnúť všetkým ľuďom prístup k zdravotnej starostlivosti: chudobným, bohatým, ľuďom žijúcim v Európe, Ázii, Austrálii, Afrike, Južnej Amerike alebo  v Spojených štátoch . Pre Svetovú zdravotnícku organizáciu (WHO),  je dôležité, aby existovalo ZDRAVIE pre všetkých.

Vzhľadom na súčasnú situáciu súvisiacu s Covid-19 a obmedzené možnosti kontaktu bola pre žiakov základných škôl pripravená výtvarná výzva s názvom ,,Nakresli zdravie“, ktorej cieľom je primäť deti v rannom veku zamyslieť sa nad tým, čo pre ne zdravie znamená. Ďakujem všetkým zúčastneným žiakom za zapojenie sa do výtvarnej výzvy.